google/wiki40b huggingface dataset:
दावा नदी

दावा नदी अफ्रीका महाद्वीप की एक प्रमुख नदी हैं।
मल्हारराव होलकर

मल्हारराव होलकर (16 मार्च 1693 – 20 मई 1766) मराठा साम्राज्य का एक सामन्त था जो मालवा का प्रथम मराठा सूबेदार था। वह होलकर राजवंश का प्रथम राजकुमार था जिसने इन्दौर पर शासन किया। मराठा साम्राज्य को उत्तर की तरफ प्रसारित करने वाले अधिकारियों में मल्हारराव का नाम अग्रणी है।
वियतनाम युद्ध

परिचय

शीत युद्ध के दौर के सबसे भीषण सैन्य संघर्षों में से एक वियतनाम युद्ध (1 नवम्बर 1955 - 30 अप्रैल 1975) में एक तरफ जहां चीन और अन्य साम्यवादी देशों से समर्थन प्राप्त उत्तरी वियतनाम की सेना थी तो दूसरे खेमे पर अमेरिका और मित्र देशों के साथ कंधे से कंधा मिला कर लड़ रही दक्षिण वियतनाम की सेना।
वियतनाम युद्ध के चरम पर होने और अमेरिका और मित्र देशों की सेना की भीषण मारक क्षमता को भली भांति जानते हुए भी 'लाओस' ने अपनी धरती उत्तरी वियतनाम की सेना के लिये मुहैया करा दी। इस एक निर्णय ने लाओस के भविष्य को बारूद के ढेर के नीचे हमेशा हमेशा के लिये दबा दिया।
अभी तक सिर्फ वियतनाम से ही लोहा ले रहीं अमेरिका की फ़ौज को एक पिद्दी से देश लाओस के इस निर्णय पर गुस्सा आ गया था। दरअसल लाओस में बैठी उत्तरी वियतनाम की सेना इस देश को अपने सप्लाई रूट और दक्षिण वियतनाम पर भीषण हमला करने के लिये इस्तेमाल करने लगी और यह महाशक्ति अमेरिका को मंज़ूर नहीं हुआ
उत्तरी वियतनाम की सेना और पिद्दी से देश लाओस को सबक सिखाने के लिए अमेरिका सेना ने यहां अब तक की सबसे भीषण हवाई हमले की योजना बनाई। बस फिर क्या था मौके की ताक में बैठी अमेरिका की वायुसेना ने दक्षिण पूर्व एशिया के इस छोटे से देश लाओस पर इतने बम गिराए जितने आज तक अफगानिस्तान और इराक पर भी नहीं गिराए गए हैं।
लाओस में वर्ष 1964 से लेकर 1973 तक पूरे नौ साल अमेरिकी वायुसेना ने हर आठ मिनट में बम गिराए। मीडिया रिपोर्ट्स के अनुसार नौ सालों में अमेरिका ने लगभग 260 मिलयन क्लस्टर बम वियतनाम पर दागे हैं जो कि इराक के ऊपर दागे गए कुल बमों से 210 मिलियन अधिक हैं। लाओस में अमेरिका ने इतने क्लस्टर बम दागे थे कि दुनिया भर में इन बमों से शिकार हुए कुल लोगों में से आधे लोग लाओस के ही हैं।
अमेरिका द्वारा लाओस पर की गई बमबारी को लेकर हुए खुलासों के अनुसार अमेरिका ने नौ सालों तक प्रतिदिन 2 मिलियन डॉलर सिर्फ और सिर्फ लाओस पर बमबारी करने में ही खर्च किए थे।

प्रमुख घटनाएँ

1954 में जेनेवा समझौते के तहत लाओस और कम्बोडिया को स्वतंत्रता मिली थी।
भगोष्ठ संधान

भगोष्ठ संधान (Labiaplasty या labioplasty या labia minora reduction या labial reduction) एक प्लास्टिक सर्जरी की प्रक्रिया है जिसके द्वारा लघु भगोष्ठ (labia minora (inner labia)) तथा बृहद भगोष्ठ (labia majora (outer labia)) का स्वरूप बदल दिया जाता है।
ख़ीवा ख़ानत

विवरण

ख़ीवा ख़ानत आमू दरिया के निचले हिस्से में और अरल सागर के दक्षिण में केन्द्रित थी। इसकी राजधानी ख़ीवा शहर था। १९वीं सदी में रूसी साम्राज्य के यहाँ फैल जाने से पहले आधुनिक पश्चिमी उज़बेकिस्तान, दक्षिणपश्चिमी काज़ाख़स्तान और तुर्कमेनिस्तान का अधिकतर भाग इस ख़ानत में शामिल था। १८७३ में इसका अधिकतर हिस्सा रूस ने ले लिया और बचीकुची सिकुड़ी-हुई ख़ानत भी रूस के अधीनता मानने पर विवश हो गई। जब १९१७ में रूसे में अक्टूबर समाजवादी क्रांति हुई तो यहाँ भी क्रान्ति हो गई और १९२० में ख़ानत की जगह 'ख़ोरेज़्म जनवादी सोवियत गणतंत्र' घोषित कर दिया गया। १९२४ में इसे औपचारिक रूप से सोवियत संघ का भाग बना दिया गया। वर्तमान में इसका अधिकाँश क्षेत्र उज़बेकिस्तान के क़ाराक़ालपाक़स्तान और ख़ोरज़्म प्रान्त में सम्मिलित है।
बरवै

बरवै रामायण सगुण भक्ति धारा के रामभकती शाखा के कवि तुलसीदास द्वारा लिखी गई है ।

परिभाषा

इसके प्रथम एवं तृतीय चरण में १२ -१२ मात्राएँ तथा द्वितीय और चतुर्थ चरण में ७-७ मात्राएँ होती हैं। सम चरणों के अंत में जगण (ISI )होता है।
मोंटजुक स्टेडियम

यह बार्सिलोना, स्पेन का प्रमुख खेल का मैदान हैं |
बैरासकुण्ड

बैरासकुण्ड (Bairaskund) उत्तराखण्ड के प्रमुख तीर्थ स्थलों में से एक चमोली जनपद￼￼￼￼ में स्थित हिन्दुओं  का प्रसिद्ध एवं प्राचीन ￼￼￼￼￼शिव मन्दिर के साथ एक छोटा-सा गांव भी है। पौराणिक कथाओं के अनुसार यह रावण की तपस्थली है, इस गांव में अनेक छोटे-बड़े कुण्ड हैं। इसे सिद्धपीठ बैरासकुण्ड के नाम सेे भी  जाना जाता है। इसका उल्लेख पुराणों में भी पाया जाता है सुंदर एवं मनोरम दृश्यों से भरपूर इस ￼￼धार्मिक के दर्शन वर्ष-भर किये जाते हैं। इस धार्मिक स्थान के दर्शन के लिये कर्णप्रयाग  से नन्दप्रयाग होते हुए नन्दप्रयाग से नन्दप्रयाग एवं विकासनगर घाट के बीच में स्थित काण्डई पुल नामक स्थान से वाहन की सुविधा पर्याप्त मात्रा में उपलब्ध रहती है। यहां पर प्रत्येक दिन प्रातः चार बजे से भगवान शिव का जलाभिषेक एवं पूजा की जाती है जो लगभग दिन के १२ बजे तक वहां के मुख्या पुजारी एवं सन्यासी नेपाली महाराज द्वारा प्रतिदिन सम्पन्न की जाती है। इस स्थान के विषय में अनेक पौराणिक एवं दन्त कथाएँ प्रचलित हैं। इस क्षेत्र के लोगों की भगवान शिव में अत्यंत श्रद्धा एवं विश्वाश है। अनेक लोग यहाँ पर अपने लिए भगवान शिव से मन्नतें मांगते हैं एवं समय-समय पूजा का आयोजन करवाते हैं। मन्दिर समिति की देख-रेख में यहां पर महा शिवरात्रि के दौरान भव्य मेला का आयोजन किया जाता है। जिसमें जगह-जगह से अनेक श्रद्धालू भगवान शिव के दर्शन किया करते हैं।
काली नदी (उत्तर प्रदेश)

उत्तर प्रदेश में "काली नदी " नाम की दो नदियाँ हैं। पूर्वी काली नदी मुजफ्फरनगर, मेरठ, बुलंदशहर, अलीगढ़, एटा तथा फर्रुखाबाद जिलों में होकर बहती है। इसका उद्गम मुजफ्फरनगर जिले में है जहाँ यह 'नागन' के नाम से विख्यात है। मुजफ्फरनगर तथा मेरठ जिलों में इसका मार्ग अनिश्चित रहता है। परंतु बुलंदशहर पहुँचकर यह निश्चित घाटी में बहती है तथा वर्ष भर इसमें जल रहता है। यहाँ इसे काली नदी कहते हैं जो 'कालिंदी' का पारसी लेखकों द्वारा प्रयुक्त अपभ्रंश रूप है। यहाँ पर इसकी दिशा दक्षिण के बजाय दक्षिण-पूर्व हो जाती है। इसी ओर चलती हुई काली नदी कन्नौज से कुछ पहले ही गंगा में मिल जाती है। बुलंदशहर से एटा तक काली नदी में वर्षा तथा नहर से इतना अधिक जल प्राप्त होता है कि पहले यह भाग बाढ़ग्रस्त हो जाता था। अब सिंचाई विभाग ने इस समस्या का उचित उपाय कर दिया है। एटा जिले में निचली गंगा नहर इस नदी के ऊपर से नदरई ऐक्वेडक्ट द्वारा बहती है। काली नदी की कुल लंबाई ४६० किमी है।
पश्चिमी काली नदी उत्तर प्रदेश के सहारनुपर जिले में शिवालिक से २५ किमी दक्षिण से निकलकर दक्षिण-पश्चिम तथा दक्षिण की ओर सहारनपुर तथा मुजफ्फरनगर जिलों में बहती है। मेरठ जिले की उत्तरी सीमा पर यह हिंडन नदी में समा जाती हैं।
आबचंद की गुफ़ाएँ

आबचंद की गुफ़ाएँ भारत के मध्य प्रदेश राज्य में सागर शहर से करीब 35 किमी पूर्व की ओर सागर-दमोह मार्ग पर स्थित हैं। लगभग एक दर्जन शैल गुफाएं हैं। ये गुफाएं गधेरी नदी की घाटी में आबचंद के रक्षित वन की घनी झाड़ियों वाले क्षेत्र में सुरक्षित हैं। इन गुफाओं में पाए गए शैल चित्रों में भी उसी प्रकार की रंगीन चित्रकारी की गई है, जैसी सिंघनपुर और आदमगढ़ में प्राप्त हुई है। सबसे बड़ी गुफा करीब 40 फुट लंबी है। यहां साल में एक बार मकर संक्रांति पर मेला लगता है जिसे गुफा मेला कहते हैं। आबचंद के शैलचित्रों में पुरामानव की लोकचित्रकला के दर्शन होते हैं। इससे सिद्ध है कि बुंदेलखंड में लोकसंस्कृति की आदिम स्थिति वर्तमान थी।
आपचॅद। आबचॅद क़ी ग़ुफाऎ ग़िरबर रेलवे स्टेश्न से ३क़िमी दूर है। य़े ग़ुफाऎ ग़देरी ऩदी क़े पानी से पहाड़ क़ट क़र बनी है।
राज्य सूची

राज्य सूची में जो राज्य सरकार कार्य करती है वही सम्मिलित होते हैं जैसे  - अदालते,राज्य पुलिस  ,जिला अस्पताल , सफाई , पशु , सिंचाई , कृषि, सड़क, वन , रेलवे पुलिस, वन , वांट एवं नाप, पुस्तकालय आदि।
१११८ ईसा पूर्व

१११८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १११८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कूहिस्तोनी-बदख़्शान स्वशासित प्रान्त

नाम और उच्चारण

'बदख़्शान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़याल' और 'ख़रीद' शब्दों के 'ख़' से मिलता है। हिन्दी-उर्दू और फ़ारसी में 'कोह' का अर्थ 'पर्वत' होता है, जैसे 'कोह-इ-नूर' (कोहिनूर हीरा) का अर्थ है 'नूर' (प्रकाश या चमक) का 'कोह' (पर्वत)। 'कूहिस्तोनी' ताजिकी भाषा में 'कोहिस्तानी' (यानि 'पर्वतीय क्षेत्र') कहने का लहजा है। इस प्रान्त के पुराने नाम 'गोर्नो-बदख़्शान' का 'गोर्नो' शब्द रूसी भाषा के 'गोर्नीय' (Горный) शब्द का रूप है जिसका मतलब भी 'पर्वतीय' होता है। इस तरह 'कूहिस्तोनी-बदख़्शान' और 'गोर्नो-बदख़्शान' दोनों का अर्थ 'पर्वतीय बदख़्शान' है। ध्यान दीजिये कि पड़ोसी देश अफ़्ग़ानिस्तान में भी एक बदख़्शान प्रान्त है, जिसकी सीमाएँ कूहिस्तोनी-बदख़्शान से लगती हैं।

विवरण

पामीर पर्वतमाला में स्थित कूहिस्तोनी-बदख़्शान राज्य का बड़ा भाग एक दुर्गम पहाड़ी इलाक़ा है, जिस वजह से यहाँ आबादी भी कम है। यह प्रान्त पूरे ताजिकिस्तान के क्षेत्रफल का ४५% है लेकिन यहाँ उस देश के केवल ३% लोग रहते हैं। यहाँ बसने वाले अधिकाँश लोग ताजिकी नहीं बल्कि पामीरी समुदाय के हैं। उनके अलावा यहाँ किरगिज़ लोग और अन्य समुदाय भी बसते हैं। यहाँ कि राजधानी ख़ोरूग़ इस प्रान्त का सबसे बड़ा शहर भी है और इसमें २००८ में केवल २९,००० लोगों की आबादी थी। यहाँ पामीरी भाषा-परिवार की बहुत सी बोलियाँ बोली जाती हैं। इस प्रान्त को बाहार की दुनिया से केवल दो अच्छी सड़कें जोड़तीं हैं और दोनों ही पामीर राजमार्ग का हिस्सा हैं। एक ख़ोरूग़ से ओश शहर और दूसरी ख़ोरूग़ से दुशान्बे (ताजिकिस्तान की राजधानी) जाती है। एक तीसरी सड़क पूर्व की ओर चीन के शिनजियांग प्रान्त के ताश्कुरग़न नगर भी जाती है लेकिन वह बहुत ही ऊबड़-खाबड़ है। नक़्शे में देखने से कूहिस्तोनी-बदख़्शान का दक्षिणी छोर पाकिस्तान के बहुत ही पास है लेकिन उनके बीच से अफ़्ग़ानिस्तान का वाख़ान गलियारा निकलता है, जो कुछ भागों में केवल १६ किलोमीटर चौड़ा है लेकिन जिसे भयंकर पर्वतों की वजह से पार करना लगभग नामुमकिन है।
मुद्रलिपि

फॉण्ट (मुद्रलिपि) या टाइप फ़ेस अक्षरों के लिखने की अलग अलग शैलियाँ हैं जो छापे की लिखावट को विभिन्नता और सौंदर्य प्रदान करते हैं।

हिन्दी फॉण्ट

हिन्दी फॉण्ट दो प्रकार के होते हैं:-

यूनिकोड

संस्कृत हेतु कई यूनिकोड फॉण्ट उपलब्ध हैं जिनमें ओंकारानन्द आश्रम का संस्कृत २००३ नामक फॉण्ट सर्वश्रेष्ठ है। पुराने जमाने की शैली में लिखी जाने वाली संस्कृत वर्णमाला हेतु उत्तरा (uttara.ttf) नामक फॉण्ट है।
संस्कृत के अधिकतम वर्ण/चिह्न छन्दस (chandas.ttf) नामक यूनिकोड फॉण्ट में हैं। यह बेलारुस के Mihail Bayaryn द्वारा विकसित किया गया है। इसमें उन वर्ण चिह्नों हेतु भी ग्लिफ्स हैं जो इण्डिक यूनिकोड में कूटबद्ध नहीं हैं जैसे स्वस्तिक आदि। हालाँकि यह फॉण्ट संस्कृत २००३ जितना सुन्दर नहीं लेकिन सर्वाधिक चिह्न (वैदिक चिह्नों सहित) युक्त हैं। इसके लिये एक आइऍमई भी उपलब्ध है जिससे अतिरिक्त जोड़े गये चिह्नों को टाइप किया जा सकता है।

अ-यूनिकोड

अ-यूनिकोड संस्कृत फॉण्टों में ओंकारानन्द आश्रम के संस्कृत १.२, संस्कृत ९८, संस्कृत न्यू, संस्कृत ९९ शामिल हैं, इनमें नवीनतम संस्कृत ९९ है। पुराने जमाने की शैली में लिखी जाने वाली संस्कृत वर्णमाला हेतु Gudakesa 99 तथा Santipur 99 नामक फॉण्ट हैं। इसके अलावा कुछ अन्य फॉण्ट xdvng आदि शामिल हैं। परन्तु इनमें से किसी में भी सभी संस्कृत चिह्न शामिल नहीं हैं। बरह के BRH-Devanagari नामक फॉण्ट में कुछ अतिरिक्त संस्कृत चिह्न शामिल हैं।
xdvng - इसमें IS0 LATIN-8859-1 ऍन्कोडिंग प्रयुक्त हुयी है। यह सन्दीप सिब्बल के JTRANS ऍडीटर हेतु बनाया गया था जिसमें हिन्दी तथा संस्कृत दस्तावेज बनाने की सुविधा थी।

IAST

संस्कृत को रोमन में लिखने हेतु अन्तर्राष्ट्रीय संस्कृत लिप्यन्तरण वर्णमाला का प्रयोग किया जाता है। इस्कॉन ने इसके लिये कुछ फॉण्ट बनाये हैं।
एकता बिष्ट

व्यक्तिगत जीवन

बिष्ट का जन्म भारत में उत्तराखंड राज्य के अल्मोड़ा जिले में ८ फ़रवरी १९८६ को हुआ।
गिइज़ भाषा

गिइज़ (ግዕዝ) अफ़्रीका के सींग में उत्तरी इथियोपिया और दक्षिणी एरिट्रिया के क्षेत्रों में उत्पन्न हुई एक प्राचीन सामी भाषा है। कभी यह अक्सुम राज्य और इथियोपिया के शाही दरबार की राजभाषा हुआ करती थी, लेकिन आधुनिक युग में इसका प्रयोग केवल कुछ क्षेत्रीय ईसाई और यहूदी समुदाय अपनी धार्मिक भाषा के रूप में करते हैं।

नाम

"गिइज़" शब्द उच्चारित करते हुए ध्यान दें की यह "गिज़" या "गीज़" से भिन्न है। इसमें पहले "गि" बोलिए फिर "इज़" बोलिए, यानि इसका उच्चारण करते हुए ऐसा लगेगा की एक लम्बी "ई" के बीच में ठहराव डाला जा रहा है। इसे अंग्रेज़ी में "Ge'ez" लिखते हैं।
सदिश बीजगणित

सदिश बीजगणित (वेक्टर अल्जेब्रा) के अन्दर्गत सदिश राशियों के योग, गुणन आदि का अध्ययन किया जाता है।

सदिश का वियोजन

किसी सदिशों को दो या दो से अधिक सदिशों के योग के रूप में निरूपित किया जा सकता है। स्पष्टतः ऐसा अनन्त तरीकों से किया जा सकता है। किन्तु किसी दिये हुए सदिश को किन्हीं दो दिशाओं में वियोजन मात्र एक प्रकार से ही किया जा सकता है। प्रायः दे दो दिशाएं परस्पर लम्बवत होतीं हैं जैसा कि चित्र में दिखाया गया है।

त्रिभुज सूत्र

किसी त्रिभुज की दो संलग्न भुजायें क्रम से दो सदिशों को निरूपित करें (परिणाम और दिशा दोनों ) तो त्रिभुज की तीसरी भुजा विपरीत क्रम में इन दो सदिशों का योग (परिणाम और दिशा दोनों में) निरूपित करेगी।

बहुभुज सूत्र

दो से अधिक सदिशों को इस प्रकार सजाया जाय कि प्रथम सदिश के शीर्ष पर दूसरे सदिश का पैर हो और दूसरे के सिर पर तीसरे का पैर हो तो इन सब सदिशों का योग प्रथम सदिश के पाद को अन्तिम सदिश के शीर्ष से मिलाने वाले सदिश के बराबर होगा।
प्रक्षेप्य

एक प्रक्षेप्य वह वस्तु कहलाती है जिसे दिक् (खाली अथवा नहीं) में किसी बल के अधीन प्रक्षेपित किया जाता है। यद्यपि समष्टि (दिक्) में किसी भी वस्तु की गति (उदाहरण के लिए क्रिकेट के खेल में क्षेत्ररक्षक द्वारा गेंद को फैंकना) को प्रक्षेप्य कहा जा सकता है, यह शब्द सामान्यतः कम मारक क्षमता वाली वस्तुओं के लिए काम में ली जाती है। प्रक्षेप्य वक्र के विश्लेषण के लिए गणितीय गति के समीकरणों का उपयोग किया जाता है।

वाहक प्रक्षेप्य

बहुत प्रक्षेप्य, उदाहरण के लिए शैल, विस्फोटक पदार्थ अथवा अन्य रासायनिक या जैविक पदार्थ ले जा सकता है। साथ ही एक प्रक्षेप्य को विस्फोटक पेलोड से विशेष क्षति के लिए भी बनाया जा सकता है जैसे : आग (प्रारंभिक थर्मल हथियार देखें), विषप्रयोग (विषेले तीर)।
रेखा-युग्म

रेखायुग्म-दो सरल रेखाओं का समूह रेखा युग्म कहलाता है। कार्तीय निर्देशांक में इन दो रेखाओं को सम्मिलित रूप से निरूपित करने वाला समीकरण X एवं Y में एक द्विघात समीकरण होता है। 
यदि द्विघात समीकरण किसी रेखा-युग्म को निरूपित करता है तो उस द्विघात समीकरण को (x+ay+b)*(x+cy+d)=० रूप में भी परिवर्तित किया जा सकता है ; जहाँ a, b, c, d सभी वास्तविक संख्यायें (real numbers) हैं।
निर्देशांक ज्यामिति में अनेक स्थितियों में रेखा-युग्म प्राप्त होता है; जैसे- जब किसी वृत पर किसी बाहरी बिन्दु से स्पर्श रेखाऐं खींची जाती है तो एक रेखा युग्म प्राप्त होता है।
तेन्ग्री धर्म

तेन्ग्री धर्म (पुरानी तुर्की: , मंगोल: Тэнгэр шүтлэг, अंग्रेज़ी: Tengrism ) एक प्राचीन मध्य एशियाई धर्म है जिसमें ओझा प्रथा, सर्वात्मवाद, टोटम प्रथा और पूर्वज पूजा के तत्व शामिल थे। यह तुर्क लोगों और मंगोलों की मूल धार्मिक प्रथा थी। इसके केन्द्रीय देवता आकाश के प्रभु तेन्ग्री (Tengri) थे और इसमें आकाश के लिए बहुत श्रद्धा रखी जाती थी। आज भी मध्य एशिया और उत्तरी एशिया में तूवा और साइबेरिया में स्थित ख़कासिया जैसी जगहों पर तेन्ग्री धर्म के अनुयायी सक्रीय हैं।
तेन्ग्री धर्म के भक्त अक्सर 'सनातन नीले आकाश' को पूजा करते हैं, जो मंगोल भाषा में 'मुन्ख़ ख़ुख़ तेन्ग्री' है। मंगोल में 'ख़ुख़ तेन्ग्री' का मतलब 'नीला आसमान' होता है जो तुर्की देश में 'गोक तनरी' (Gök Tanrı) के रूप में मिलता है। तुर्की में तेन्ग्री धर्म को 'गोक तनरी' धर्म कहते हैं। तेन्ग्री धर्म में तेन्ग्री आकाश-देवता के साथ-साथ उमेय (, Umay) नामक पृथ्वी से सम्बंधित देवी-माता में भी आस्था रखी जाती है। एक और देवी गोलोम्त ईज (Golomt Eej) है, जो अग्नि की देवी है और आकाश-देवता की पुत्री है। अक्सर साइबेरिया, मंगोलिया और उन से सम्पर्क में रहे देशों (जैसे कि ईराक के कुछ भागों) में गर्भवती महिलाओं को तीन अलग रंगों की छोटी थैलियाँ दी जाती हैं, जिनके रंग नीले, हरे और पीले/लाल होते हैं। इसमें नीला रंग तेन्ग्री का प्रतीक, हरा रंग उमेय का प्रतीक और पीला या लाल रंग गोलोम्त ईज का प्रतीक होता है और माना जाता है कि इस से होने वाले शिशु और उसकी माता कि रक्षा होती है।
कुवैत क्रिकेट टीम का क़तर दौरा

टी20ई सीरीज

साल 2019 से अब तक 4 मैचों की 2 (उसमें विश्व कप) सीरीज हुई हैं। उसमें क़तर ने 1 सीरीज और 0 आईसीसी टूर्नामेंट जीता हैं।
ज़ुन्गारिया

ज़ुन्गारिया (Dzungaria या Zungaria) मध्य एशिया का एक ऐतिहासिक क्षेत्र है जिसमें चीन द्वारा नियंत्रित शिनजियांग प्रांत का उत्तरी भाग, मंगोलिया का कुछ पश्चिमी अंश और काज़ाख़स्तान का थोड़ा पूर्वी हिस्सा शामिल है। कुल मिलकर ऐतिहासिक ज़ुन्गारिया का क्षेत्रफल लगभग ७,७७,००० वर्ग किमी है।

भूगोल

शिनजियांग को तियान शान की पर्वत शृंखला दो भागों में बांटती है - उत्तरी भाग ज़ुन्गारिया है, जबकि उस से दक्षिण में तारिम द्रोणी आती है। हालांकि दोनों ही क्षेत्रों में जल की कमी है, फिर भी तारिम इलाक़ा अधिक शुष्क है। लेकिन जहाँ तियान शान के पहाड़ सर्दियों में साइबेरिया से आने वाली ठंडी ध्रुवीय हवाओं को तारिम द्रोणी में आने से रोक देते हैं वहाँ यह हवाएँ ज़ुन्गारिया में बहुत सर्दी पैदा करती हैं।
प्लांक का क्वान्टम सिद्धान्त

मैक्स प्लांक ने किसी पिंड के उत्सर्जित व अवशोषित ऊर्जा के मात्रात्मक संबंधो को समझाया। उन्होने कहा की जब किसी ठोस वस्तु को एक सिरे से गरम किया जाता है तो धीरे-धीरे उसके ताप मे वृद्धि होती है और अलग-अलग तरंग्दैर्ध्य(ʎ) के विकिरण उत्सर्जित होते है। जैसे-जैसे वस्तु का ताप बढ़ाया जाता है तो उत्सर्जित ऊर्जा बढ़ने से आवृति बढ़ती जाती है और तरंग्दैर्ध्य(ʎ) घटती है। उन्होने कहा कि ऐसा आदर्श पिंड जो सभी प्रकार के विकिरणों को उत्सर्जित या अवशोषित करता है,कृष्णिका (Black Body)कहलाता है। उत्सर्जित व अवशोषित विकिरण कृष्णिका विकिरण कहलाती है। प्लांक के क्वान्टम सिद्धान्त के अनुसार "किसी वस्तु से विकिरणों का उत्सर्जन या अवशोषण असतत या विविक्त कम होता है और उत्सर्जित व अवशोषित विकिरण की ऊर्जा आवृति के समानुपाती होती है। 
 अर्थात          Eαν या E=hν
            E=hC/λ
भोकाल

इलाहाबादी भौकाल भविष्य में संदीप कुशवाहा द्वारा प्रकाशित की जाने वाली पत्रिका है इस समय सोशल मीडिया पर इस के नाम से एक पेज चल रहा है जोकि इलाहाबाद में बहुत ही फेमस है।
एलेक्स

एलेक्स एक अफ्रिकन तोता था, जो कि तीव्र बुद्धिशाली था।
वैज्ञानिक आइरिन ने अपने तोते का नाम भी अपने परीक्षण यानि Avian Learning EXperiment से लेकर ALEX रखा।
इसके बाद अलेक्स का प्रशिक्षण शुरू हुआ। अलेक्स का प्रशिक्षण आम प्रशिक्षणों से एकदम अलग था। अलेक्स को वस्तुओं, उसके रंग, आकार, पदार्थ आदि के लिए प्रशिक्षित किया जाता था। दो व्यक्ति अलेक्स के सामने खडे होते और दोनों में एक व्यक्ति अपने साथी से सवाल पूछता और सामने वाला जवाब देता. यह सब अलेक्स के सामने होता ताकि वो देख सके कि क्या हो रहा है। उदाहरण के तौर पर एक व्यक्ति अपनी जेब से पीले रंग की प्लास्टिक की चाबी निकालता और सामने वाले व्यक्ति से पूछता," What is this?" अब उसका मित्र कहता, "Key." यह बार बार दोहराया जाता. फिर सवाल बदल कर पूछा जाता, "What color?" अब सामने वाला जवाब देता,"Yellow". इस प्रकार से धीरे धीरे एलेक्स भी समझने लग गया कि चाबी क्या होती है और विभिन्न रंग कैसे होते हैं।
गोरक्षी

गोरक्षी हिबिसकस रोज़ा साइनेन्सिस परिवार का एक पौधा है। इस परिवार के अन्य सदस्यों में कोको, कपास, भिंडी और गोरक्षी आदि प्रमुख हैं।
वागीश शुक्ल

वागीश शुक्ल (जन्म 1946) एक आलोचक, चिन्तक एवं परम्पारविद् हैं। ये ग़ालिब के दीवान की टीका लिखने के महत्त्वपूर्ण कार्य में संलग्न हैं। विभिन्न पत्र-पत्रिकाओं में इनकी आलोचनाएँ प्रकाशित होती रहती हैं। राम की शक्तिपूजा की टीका- छंद-छंद पर कुंकुम नाम से प्रकाशित।
मास्लो का प्रेरणा का पदानुक्रम सिद्धान्त

मास्लो ने अपनी पुस्तक 'द थ्योरी ऑफ मोटिवेशन' में अपना आवश्यकता पदानुक्रम सिद्धान्त दिया तथा इसमें 5 मूलभूत आवश्यकताओं को बताया जो निम्न हैं 1.शारीरिक 2.सामाजिक 3 सम्बन्ध 4 सम्मान/प्रतिष्ठा 5 आत्मवास्त्विकरण
इनमें से प्रथम तीन आवश्यकताएं प्रधान है जो निम्न स्तर की है। इनके अभाव में व्यक्ति जीवित नही रह सकता है।
बाद की दो आवश्यकताएं गौण है जो उच्च स्तर की है। इनके अभाव में व्यक्ति जीवित रह सकता है।
ये मनुष्य को अभिप्रेरित करती है।
परिवर्णी शब्द

परिवर्णी शब्द यानि एक्रोनिम (Acronym) किसी बड़े नाम या शब्द समूहों का संक्षिप्त रूप होते हैं मसलन इंडियन पीपल्स थियेटर असोशियेशन के लिये ईप्टा (IPTA) या भारत हेवी इलेक्ट्रिकल्स लिमिटेड के लिये भेल (BHEL)। इन्हें आदिवर्णिक शब्द भी कहा जाता है।
सोमनाथेश्वर महादेव

इतिहास

सोमनाथेश्वर महादेव एक प्राचीन शिवालय है। इस भगवान शिव के आराध्य शिवालय की स्थापना का कोई सटीक अनुमान प्राप्त नहीं हैं। तल्ला गेवाड़ के वर्तमान मॉंसी में प्रतिवर्ष होने वाले ऐतिहासिक सोमनाथ मेले की ऐतिहासिक आराध्य भूमि पर स्थित इस सोमनाथेश्वर महादेव की स्थापना अवधि कत्यूरी शासनकाल की मानी जाती है।

प्राचीन महिमा व मान्यताऐं

शिवालय होने के साथ-साथ मान्यताऐं भी सारगर्भित हैं। सदियों से महाशिवरात्रि का मेला लगता है तथा तल्ला गेवाड़ घाटी में यहाँ की महाशिवरात्रि के पर्व का विशेष महत्व होता है।
ओलम्पियाड

ओलम्पियाड एक चार वर्ष की अवधि है, जो शास्त्रीय ग्रीस के ओलम्पिक खेलों के साथ संबंधित है। वर्तमान समय में एक ओलम्पियाड उस वर्ष जिसमें ग्रीष्मकालीन ओलम्पिक खेल आयोजित होनें है की एक जनवरी से शुरु होकर चार वर्ष तक चलता है। पहला आधुनिक ओलम्पियाड 1896 में शुरू हुआ था और वर्तमान व 29वा 2008 में शुरू हुआ।

आधुनिक ओलम्पिक

आधुनिक ओलम्पियाड चार लगातार कैलेंडर के वर्षों की अवधि है, जो पहले साल की एक जनवरी से लेकर चौथे वर्ष के दिसंबर की इकतीस तक चलता है। ओलम्पियाड 1896 में एथेंस में मनाए गये पहले खेलों के ओलम्पियाड से यथाक्रम क्रमांकित हैं। XXIX ओलंपियाड 1 जनवरी 2008 को शुरू हो गया था। ग्रीष्मकालीन ओलम्पिक अधिक सही ढंग से ओलंपियाड के खेलों के रूप में इंगित किये जाते हैं। पहला पोस्टर जिसने खेलों की घोषणा इस शब्द के प्रयोग के साथ कि थी वो लॉस एंजिल्स में आयोजित हुए 1932 ग्रीष्मकालीन ओलम्पिक के लिए था, जिसमें वाक्यांश का प्रयोग था: कॉल टू द गेम्स ऑफ द Xth ओलंपियाड।
संविधानवादी उदार पार्टी

संविधानवादी उदार पार्टी‎ (Partido Liberal Constitucionalista) निकरागुआ का एक उदार पंथी राजनीतिक दल है। इस दल की स्थापना १९६८ में हुई थी।
२००१ के राष्ट्रपति चुनाव में इस दल का प्रत्याशी, एंरिक़े बोलांजोस, ११४४०३८ वोट (५५%) पा कर विजयी हुआ। २००१ के संसदीय चुनाव में इस दल को १२१६८६३ मत (५३.२%, ४८ सीटें) मिले।
मुद्रण कला

किसी धातु या मिश्रधातु से ढाले हुए वर्णमाला के अक्षरों को 'टाइप' (Type) कहते हैं। टाइप का समूह बनाकर और उसपर स्याही लगाकर छापने की कला को मुद्रण कला या टाइप कला (Typography) कहते हैं। छपाई की प्रमुख कला होने के नाते टाइप कला का आविष्कार मानव के सर्वोत्तम आविष्कारों में उल्लेखनीय है। विद्वानों की विद्वत्ता, बुद्धिमानों की बुद्धिमत्ता, नेताओं के आदेश, कलाकारों की कला, सभी को टाइपकला ने अमर बनाया है। मानव को वैज्ञानिक, आर्थिक, राजनीतिक तथा सामाजिक क्षेत्रों में प्रगति के पथ पर निरंतर अग्रसर करनेवाली यही कला है।
छपाई की विविध कलाओं में टाइपकला का स्थान अन्यतम है। इसकी प्रमुख प्रतिद्वंद्वी कलाएँ, लिथो ऑफसेट तथा फोटोग्रैव्योर अत्यधिक प्रगतिशील हैं। किंतु टाइप कला अपने विस्तृत क्षेत्र तथा अगण्य सुविधाओं का निवारण करने के जितने साधन टाइप कला में उपलब्ध हैं उतने छपाई की किसी और कला में नहीं हैं। टाइप से छापनेवाली मशीनें भी दूसरी कलाओं की मशीनों की तुलना में अत्यधिक तेज चलती हैं। टाइप कला से छपाई, कुछ प्रकार के रंगीन कार्यों को छोडकर, सस्ती भी पड़ती है। अतएव टाइप कला का प्रयोग पुस्तकों, समाचारपत्रों पत्रिकाओं, लेखनसामग्री, फार्म, डिब्बे, डिब्बियाँ इत्यादि छापने में व्यापक रूप से होता है। फोटोग्राफी अथवा यांत्रिक विधियों से चित्र बनाने तथा यंत्रों द्वारा टाइप को कंपोज (संयोजन) तथा फोटो चित्रों को कंपोज करने की प्रणालियों का विकास हो जाने के कारण टाइप कला की उपयोगिता अत्यधिक बढ़ गई है।

इतिहास

टाइप कला का आविष्कार मानव की प्रगति के आरंभिक पदचिह्नों के साथ साथ हुआ। अपनी आंतरिक भावनाओं को दूसरों पर व्यक्त करने के उद्देश्य से मानव ने शिलाओं पर आकार खोदना सीखा। अक्षरों तथा शब्दों के विकास के साथ साथ सुमेर, बैबीलोनिया, मिस्र, भारत, चीन और कोरिया में लकड़ी, शिला तथा धातु की मुहरें और ठप्पे प्रयोग में आने लगे। 11वीं शताब्दी में पी शिंग ने चीन में पहली बार मिट्टी को पकाकर टाइप बनाए। सीसा (lead), राँगा तथा सुरमा की मिश्रधातु से पहली बार गटनबर्ग ने जर्मनी में 15वीं शताब्दी में टाइप बनाए। उन्होंने छपाई का यंत्र तथा स्याही बनाकर टाइप कला का पूर्ण रूप से आविष्कार किया।
हैजोंग लोग

धर्म

हैजोंग हिन्दू ही होते हैं और हिन्दू संस्कारों एवं रीति-रिवाजों का पालन करते हैं। इनके हिन्दूकरण का समय ज्ञात नहीं है।  हैजोंग लोगों में जीववाद मी मान्यता होती है। इनके हिन्दू-पूर्व काल के रिवाजों के बारे में कुछ अधिक ज्ञात नहीं है।
आयरलैंड क्रिकेट टीम का वेस्ट इंडीज दौरा

वनडे सीरीज

साल 2007 से अब तक 6 मैचों की 6 (उसमें विश्व कप) सीरीज हुई हैं। उसमें वेस्ट इंडीज ने 3 सीरीज और 0 आईसीसी टूर्नामेंट जीते हैं।

टी20ई सीरीज

साल 2010 से अब तक 4 मैचों की 6 (उसमें विश्व कप) सीरीज हुई हैं। उसमें वेस्ट इंडीज ने 2 विश्व कप और 0 सीरीज जीता है।
राष्ट्रवादी कांग्रेस पार्टी

स्थापना

राष्ट्रवादी कांग्रेस पार्टी की स्थापना २५ मई १९९९ को शरद पवार, पी॰ ए॰ संगमा तथा तारिक अनवर ने की थी जब उन्हें विदेशी मूल की सोनिया गांधी को कांग्रेस अध्यक्ष बनाए जाने का विरोध करने पर पार्टी से निष्कासित कर दिया गया था।
२० जून २०१२ को पी॰ ए॰ संगमा ने राष्ट्रपति चुनाव लड़ने के लिए पार्टी छोड़ दी क्योंकि पार्टी ने संप्रग के उम्मीदवार प्रणब मुखर्जी को समर्थन देने की घोषणा कर दी थी। चुनाव हारने के बाद उन्होंने अपनी नई पार्टी बना ली जो वर्तमान में नेशनल पीपल्स पार्टी नामक भारत की एक राष्ट्रीय पार्टी है।
सितंबर २०१८ में प्रधानमंत्री नरेन्द्र मोदी को राफेल मुद्दे पर शरद पवार द्वारा क्लीन चिट दे दिए जाने पर तारिक अनवर ने भी पार्टी से इस्तीफ़ा दे दिया तथा 
१९ वर्ष बाद पुनः एक बार कांग्रेस पार्टी में शामिल हो गए।

चुनाव चिह्न

राष्ट्रवादी कांग्रेस पार्टी का चुनाव चिह्न एक अलार्म घड़ी है।
शक्ति (भौतिकी)

भौतिकी मे, शक्ति या विद्युत-शक्ति या पावर (प्रतीक: P), वह दर है जिस पर कोई कार्य किया जाता है या ऊर्जा संचारित होती है, या एक नियत समय में कितनी ऊर्जा की आवश्यकता होती है या उर्जा व्यय होती है।
जहां P शक्ति है, W कार्य और t समय है।
औसत शक्ति, (आमतौर पर शक्ति) प्रति समय इकाई में किए गये कार्य या संचारित ऊर्जा का औसत परिमाण है। तब तात्कालिक शक्ति, औसत शक्ति का वह सीमित मान है जब समय अंतराल Δt शून्य के समीप पहुंचता है।
जब ऊर्जा संचरण की दर या कार्य नियत होता है तब इसे निम्न सूत्र में सरलीकृत किया जा सकता है:
,
जहां t- समय(आमतौर पर सेकेण्ड में) मे, W- किया गया कार्य और E – संचारित ऊर्जा है।

इकाई

शक्ति की इकाई, ऊर्जा की इकाई का समय द्वारा विभाजन के बराबर है। शक्ति की एस आई इकाई वाट (W) है जो '१ जूल प्रति सेकेन्ड' के बराबर होती है।